﻿ Székkutas-Kútvölgy között újraindult a vonatközlekedés | MÁV-csoport
Címlap » Székkutas-Kútvölgy között újraindult a vonatközlekedés
Székkutas-Kútvölgy között újraindult a vonatközlekedés
2015. március 10. kedd, 19.27 / Utolsó módosítás: 2015. március 10. kedd, 21.34
Frissítés 2015. március 10-én 21:30 órakor:
Székkutasnál befejezték a rendőrségi helyszínelést és a hatósági intézkedéseket. A vonatforgalom korlátozását feloldották, így már nem kell vonatpótlókkal utazni. A menetrend szerda hajnalra áll helyre.
Kedden este háromnegyedhétkor a Békéscsabáról Szegedre tartó személyvonat Székkutas állomás teljes csapórudas sorompójánál egy ismeretlen kerékpáros férfit halálra gázolt. Székkutas és Kútvölgy között az utasokat vonatpótló autóbuszok szállítják.
Az eddigi megállapítások szerint a kerékpáros szabálytalanul tartózkodott a lezárt sorompó ellenére a síneken. A helyszínelés ideje alatt a vonatok helyett autóbuszok szállítják az utasokat Székkutas és Kútvölgy között. A vasúttársaság a kényelmetlenségért és a késésekért utasai elnézését kéri.